Kawża C‑266/15 P
Central Bank of Iran
vs
Il-Kunsill tal-Unjoni Ewropea
“Appell – Miżuri restrittivi kontra r-Repubblika Iżlamika tal-Iran – Lista ta’ persuni u ta’ entitajiet li għalihom japplika l-iffriżar tal-fondi u tar-riżorsi ekonomiċi – Kriterju bbażat fuq appoġġ materjali, loġistiku jew finanzjarju lill-Gvern tal-Iran – Servizzi finanzjarji ta’ bank ċentrali”
Sommarju – Sentenza tal-Qorti tal-Ġustizzja (It-Tieni Awla) tas-7 ta’ April 2016
1.        Politika estera u ta’ sigurtà komuni – Miżuri restrittivi kontra l-Iran – Iffriżar ta’ fondi ta’ persuni, entitajiet jew organi li jipparteċipaw fi jew li jsostnu l-proliferazzjoni nukleari – Obbligu ta’ motivazzjoni – Deċiżjoni li taqa’ f’kuntest magħruf mill-persuna kkonċernata li jippermettilha tifhem il-portata tal-miżura meħuda fil-konfront tagħha – Motivazzjoni suffiċjenti
(Artikolu 296 TFUE; Deċiżjoni tal-Kunsill 2012/635/PESK; Regolament tal-Kunsill Nru 945/2012)
2.        Politika estera u ta’ sigurtà komuni – Miżuri restrittivi kontra l-Iran – Iffriżar ta’ fondi ta’ persuni, entitajiet jew organi li jipparteċipaw fi jew li jsostnu l-proliferazzjoni nukleari – Drittijiet tad-difiża – Komunikazzjoni tal-provi kontra – Deċiżjoni sussegwenti li żammet l-isem tar-rikorrent fil-lista ta’ persuni suġġetti għal dawn il-miżuri – Komunikazzjoni minn qabel ta’ motiv ġdid li jaqa’ taħt kuntest magħruf mill-persuna kkonċernata – Assenza ta’ motivazzjoni espliċita fir-rigward tal-imsemmi motiv ġdid – Ksur tad-dritt għal smigħ – Assenza
(Deċiżjoni tal-Kunsill 2012/635/PESK; Regolament tal-Kunsill Nru 945/2012)
3.        Politika estera u ta’ sigurtà komuni – Miżuri restrittivi kontra l-Iran – Iffriżar ta’ fondi ta’ persuni, entitajiet jew organi li jipparteċipaw fi jew li jsostnu l-proliferazzjoni nukleari – Sostenn għall-attivitajiet nukleari tal-Iran li jippreżentaw riskju ta’ proliferazzjoni – Kunċett – Appoġġ materjali, loġistiku jew finanzjarju – Servizzi finanzjarji ta’ bank ċentrali – Inklużjoni
(Deċiżjonijiet tal-Kunsill 2010/413/PESK u 2012/635/PESK; Regolament tal-Kunsill Nru 267/2012)
4.        Politika estera u ta’ sigurtà komuni – Miżuri restrittivi kontra l-Iran – Iffriżar ta’ fondi ta’ persuni, entitajiet jew organi li jipparteċipaw fi jew li jsostnu l-proliferazzjoni nukleari – Preġudizzju lid-dritt għall-proprjetà u għar-reputazzjoni – Ksur tal-prinċipju ta’ proporzjonalità – Assenza
(Deċiżjoni tal-Kunsill 2012/635/PESK; Regolament tal-Kunsill Nru 267/2012)
1.        Ara t-test tad-deċiżjoni.
(ara l-punti 24-26)
2.        Ara t-test tad-deċiżjoni.
(ara l-punti 32-38)
3.        Il-kriterju tal-“appoġġ lill-Gvern tal-Iran”, li jissemma’ fl-Artikolu 20(1)(c) tad-Deċiżjoni 2010/413 dwar miżuri restrittivi kontra l-Iran u li tħassar il-Pożizzjoni Komuni 2007/140, kif emendata permezz tad-Deċiżjoni 2012/635, u fl-Artikolu 23(2)(d) tar-Regolament Nru 267/2012 dwar miżuri restrittivi kontra l-Iran u li jħassar ir-Regolament Nru 961/2010, jirrigwarda appoġġ li jista’ jkun materjali, loġistiku jew finanzjarju.
L-għan taż-żieda ta’ dan il-kriterju kien li jkopri l-attivitajiet relatati mal-persuna jew l-entità kkonċernata u li, anki jekk huma, bħala tali, ma għandhomx rabta diretta jew indiretta mal-proliferazzjoni nukleari, madankollu għandhom mnejn jiffavorixxu lil din tal-aħħar, billi jipprovdu lill-Gvern tal-Iran riżorsi jew faċilitajiet ta’ tip materjali, finanzjarju jew loġistiku li jippermettilu jsegwi l-attivitajiet ta’ proliferazzjoni.
Għalhekk, il-Bank Ċentrali tal-Iran kien jipprovdi appoġġ materjali, loġistiku u finanzjarju lil dan l-Istat u, konsegwentement, appoġġ lill-Gvern tal-Iran li jippermettilu jkompli l-imsemmija proliferazzjoni meta huwa kien jipprovdi lill-imsemmi gvern servizzi finanzjarji bħal żamma ta’ kontijiet, l-eżekuzzjoni u l-konklużjoni ta’ tranżazzjonijiet finanzjarji jew ix-xiri u l-bejgħ ta’ bonds.
(ara l-punti 43-45)
4.        Ara t-test tad-deċiżjoni.
(ara l-punt 53)